วิกฤติโคโรน่าต้องลงทุนยังไง สรุปมุมมองการลงทุน 2 เซียน 1 ประธาน จากรายการใน CNBC - FINNOMENA
ในช่วงที่ตลาดกำลังตื่นตระหนกจากปัจจัยกดดันรอบด้านไม่ว่าจากตลาดหุ้นที่เคยพุ่งขึ้นไปราวกับไม่รู้จักเหน็ดเหนื่อยจนอาจกลายเป็นฟองสบู่ รวมถึงสถานการณ์ของไวรัสโคโรน่าที่อาจเป็นเหมือนเหตุการณ์ที่ยำ้ ซำ้แผลเดิม เรามาดูกันว่า 2 เซียน guru การเงินกับอีก 1 ผู้เชี่ยวชาญด้านการส่งออกของไทย ที่เพิ่งได้ให้สัมภาษณ์ผ่านสื่อชื่อดังอย่าง CNBC นั้นมีมุมมองต่อสถานการณ์เหล่านี้ รวมถึงมุมมองต่อการลงทุนในสินทรัพย์ต่างๆ เป็นอย่างไรบ้าง
25 มี.ค. 2563

ในช่วงที่ตลาดกำลังตื่นตระหนกจากปัจจัยกดดันรอบด้านไม่ว่าจะเป็นตลาดหุ้นที่เคยพุ่งขึ้นไปราวกับไม่รู้จักเหน็ดเหนื่อยจนอาจทำให้เกิดฟองสบู่ รวมถึงสถานการณ์ของไวรัสโคโรน่าที่อาจเป็นเหมือนเหตุการณ์ที่ยำ้ ซำ้แผลเดิม เรามาดูกันว่า 2 เซียน guru การเงินกับอีก 1 ผู้เชี่ยวชาญด้านการส่งออกของไทย ที่เพิ่งได้ให้สัมภาษณ์ผ่านสื่อชื่อดังอย่าง CNBC ว่ามีมุมมองต่อสถานการณ์เหล่านี้ รวมถึงมุมมองต่อการลงทุนในสินทรัพย์ต่างๆ เป็นอย่างไรบ้าง
ก่อนอื่นคนแรกก็อุ่นเครื่องด้วยมุมมองภาพรวม จาก ดร. จิติพล พฤกษาเมธานันท์ กันก่อนเลยครับ 
มุมมองเกี่ยวกับการลดดอกเบี้ยของสหรัฐ
สาเหตุที่ตลาดไม่ปรับตัวขึ้นหลังการลดดอกเบี้ยเป็นเพราะ ตลาดรับรู้และได้ปรับตัวมาก่อนหน้าแล้ว แต่ด้วยความเสี่ยงจากหลายด้าน อาทิเช่น ดอกเบี้ยนโยบายที่เหลือน้อย ความกังวลในเรื่องของ Yield curve จึงทำให้ตลาดปรับตัวลงมา
Jerome Powell กำลังทำเหมือนผู้ว่าการ Fed คนเก่าอย่าง Ben Bernanke ที่ตอบสนองต่อตลาดขาลงอย่างรวดเร็วในยุค subprime แต่สถานการณ์ในตอนนี้ต่างกันลิบลับ เพราะในยุคของ Bernanke ด้วยการจัดการที่ยอดเยี่ยมเขาเหลือดอกเบี้ยนโยบายสำหรับการกระตุ้นถึง 3-4% ในขณะที่ Powell เหลือเพียง 1% ให้ใช้
Fed อาจลดดอกเบี้ยในครั้งนี้เพื่อช่วยเหลือตลาดหุ้นให้ดำเนินต่อไปได้ ไม่ใช่เพื่อสนับสนุนพื้นฐานเศรษฐกิจ
สรุปโดยรวม Fed ยังรับมือกับความเสี่ยงหลายอย่างมากเกินไป หากเทียบกับดอกเบี้ยที่เหลืออยู่น้อยนิด
มุมมองเกี่ยวกับตราสารหนี้
ตราสารหนี้โดยเฉพาะตัวระยะยาว อาจต้องพึ่งพา Fed ให้ลดดอกเบี้ยอีกอย่างน้อย 75 basis points ถึงกลับมาได้ ซึ่งผลลัพธ์ที่น่าเศร้าก็คือ Fed จะเหลือดอกเบี้ยนโยบายเพียง 0.25% เท่านั้น
3 เครื่องมือหลักสำคัญสำหรับการกระตุ้นเศรษฐกิจโลก
การลงทุนในโครงสร้างพื้นฐานเพิ่มเติม
การใช้นโยบายการเงินร่วมกับประเทศอื่นๆ
การปิดกั้นการเดินทางระหว่างประเทศ เพื่อควบคุมสถานการณ์ของไวรัสโคโรน่า
ทิศทางความเป็นไปของไทยหลังจากนี้
อาจปรับประมาณการ การเติบโตของเศรษฐกิจลดลง โดยอาจอยู่ที่ราวๆ 1.5%
นโยบายทางการคลังของไทย ณ ตอนนี้มีลูกเล่นเยอะมาก แต่ไม่ได้อยู่ในการควบคุมของแบงค์ชาติ จึงต้องดูการตัดสินใจจากภาครัฐ
ถ้าเกิดภาวะถดถอยขึ้นจริง เครื่องมือกระตุ้นเศรษฐกิจของเราและของโลกอาจไม่เพียงพอ
ต่อมาเรามาเจาะลึกแบบเข้มข้นกันซักนิด ด้วยมุมมองการลงทุนแบบพื้นฐาน รวมถึงสินทรัพย์น่าลงทุนจากคุณ เจษฎา สุขทิศ (พี่เจ็ท Fundtalk)
มุมมองเกี่ยวกับการลดดอกเบี้ยของสหรัฐ
Fed อาจมองว่าเศรษฐกิจสหรัฐอาจจะไม่ไหวแล้ว จึงต้องลดดอกเบี้ย
อาจมีการกระตุ้นจากการคลังเพิ่ม โดยโดนัลด์ ทรัมป์ เป็นหัวหอกหลัก
เราอาจจะได้เห็น “QE4” หรือการอัดฉีดเงินเพิ่มในอนาคต หลังจากที่ Fed เคยใช้วิธีนี้ดึงตลาดกลับมาในช่วงวิกฤติ subprime
มุมมองเกี่ยวกับพื้นฐานเศรษฐกิจสหรัฐ
ผลประกอบการไตรมาส 4 ที่ผ่านมาออกมาค่อนข้างดี โดยเฉพาะบริษัทกลุ่มเทคโนโลยี แต่หากผลประกอบการในอนาคตติดลบติดกัน 2 ไตรมาสติดเราอาจเข้าสู่ภาวะตลาดหมี (bear market) โดยตลาดอาจติดลบไม่แรงมากที่ราวๆ 20% และอาจฟื้นตัวกลับมาได้
เราอาจไม่สามารถคาดการณ์อนาคตได้ แต่เราเรียนรู้จากอดีตได้ โดยในอดีตหากเป็นการระบาดของไข้หวัดอาจทำให้เศรษฐกิจถดถอยในระยะสั้นได้ แต่ระยะยาวอาจไม่ 
มุมมองหุ้นไทย
ตลาดอาจ rebound กลับมาได้ในช่วง 3-6 เดือนที่ราวๆ 1,400 จุด แต่แนะนำให้ขายทำกำไร ณ จุดนั้น เพราะเนื่องจากกำไร (earnings) ของหุ้นไทยอยู่ในสถานการณ์ที่ไม่สู้ดีนัก
มุมมองหุ้นโลก
โลกยังอาจไม่เข้าสู่ Great depression และเชื่อว่าขาลงของตลาดในครั้งนี้เป็นการปรับฐานและเป็นจังหวะทยอยเข้าสะสม โดยแนะนำหุ้นสหรัฐ และ หุ้นภูมิภาค Asia Ex. Japan (เอเชียไม่รวมญี่ปุ่น)
มุมมองตราสารหนี้
แนะนำตราสารหนี้ระยะยาว กองทุนที่แนะนำคือ PHATRA G-UBOND และแนะนำให้ออกจากกองทุนตราสารหนี้ระยะสั้น
ไม่แนะนำให้ลงทุนในตราสารหนี้เพื่อ hedge พอร์ตการลงทุน
มุมมองเกี่ยวกับ Property Fund and REITs
อาจไปได้ต่อจากภาวะดอกเบี้ยตำ่เตี้ยเรี่ยดิน
มุมมองเกี่ยวกับทองคำ 
ทองคำน่าสนใจเป็นอย่างมาก จากปริมาณ ETFs ทองที่สูงสุดเป็นประวัติการณ์ และเราอาจจะได้เห็นทองคำแตะราคาจุดสูงสุดเก่า
สรุปมุมมองการลงทุนจากคุณ เจษฎา สุขทิศ (พี่เจ็ท Fundtalk)
แนะนำการลงทุนในหุ้นสหรัฐและกลุ่ม Asia Ex Japan, Property Fund and REITs, และทองคำ (เน้นว่าเยอะๆหน่อย)
ตบท้ายด้วยมุมมองการส่งออกของไทยเล็กๆน้อยๆ จากคุณกัญญภัค ตันติพิพัฒน์พงศ์ ประธานสภาผู้ส่งสินค้าทางเรือแห่งประเทศไทย
สถานการณ์ไวรัสโคโรน่าของจีนอาจส่งผลต่อภาคการส่งออกของไทยค่อนข้างมาก โดยยอดการส่งออกไปจีนในช่วง เดือน กุมภาพันธ์อาจลดลงไปถึง 75% และ 50% ในเดือนมีนาคม โดยรวมสองเดือนอาจลดลงถึง 60% 
แต่อย่างไรก็ตามหากจีนพลิกชะตากลับมาได้ สินค้าบางรายการของไทยอาจเกิด spike demand หรือความต้องการเพิ่มขึ้นมาอย่างก้าวกระโดด ซึ่งเป็นเรื่องที่ดี
สำหรับเกมตลาดทุนแล้ว “Winners take all” คงเป็นคำนิยามที่ผมชอบที่สุด เพราะไม่ว่าคุณจะมีแบคหรือแนวคิดที่สุดยอดขนาดไหน คนที่ตัดสินใจสุดท้ายก็เป็นตัวคุณเองอยู่ดี ฉะนั้นหากคุณอยากเป็น The winner คุณก็ต้องกล้า take decision คำแนะนำจากผู้เชี่ยวชาญเป็นเพียงตัวช่วยในการตัดสินใจเท่านั้น ขอให้ทุกคนโชคดีครับ
แท็ก:
Advance
Article
Knowledge
Long Content
แชร์บทความ:
ผู้เขียน
Mr. Serotonin
สวัสดีครับทุกคน ปัจจุบันผมสนใจทางด้านการวิเคราะห์การลงทุนเชิงเทคนิค และการวิเคราะห์เศรษฐกิจในระดับประเทศ ยินดีที่ได้รู้จักทุกคนครับ